|  |  |
| --- | --- |
| 1. **Kápolnásnyék Község Önkormányzat Képviselő-testülete** 2. **2475. Kápolnásnyék, Fő utca 28.** 3. **Tel.: 22/574-100, Fax: 22/368-018** 4. **e-mail: hivatal@kapolnasnyek.hu** |  |

**Ügyiratszám: K//2021**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Alpolgármestere**

**részére**

Tárgy: A polgármester előző évi, igény bevett szabadsága mértékének megállapítása, és a polgármester 2021. évi szabadságának ütemezése

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

Rendelet

**Határozat** X normatív

határozat

Az előterjesztés a kifüggesztési helyszínen közzétehető:

igen x

nem

A Kormány a 27/2021. (I. 29.) Kormányrendelettelaz élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/A.§ (1) bekezdés alapján a polgármester tekintetében a képviselő-testület gyakorolja a munkáltatói jogokat, így a polgármester szabadságának kiadása is a képviselő-testület hatásköre, azonban a veszélyhelyzet fennállása alatt a polgármesternek kellene döntenie a saját szabadságának kiadásáról. Mivel a szabadság ütemezésével kapcsolatos döntéshozatalban a polgármester személyesen érintett, így a szabadsággal kapcsolatos döntéseket a képviselő-testület nevében a polgármester helyettesítésével megbízott alpolgármesternek kell meghoznia.

A Kttv. 225/C.§ (1) bekezdésében foglaltak alapján a főállású polgármester évi 25 munkanap alapszabadságra és 14 munkanap pótszabadságra jogosult.

A Kttv. 225/C. § (2) bekezdés értelmében a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Kttv. 225/C. § (3) – (4) bekezdése szerint a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét és a ki nem vett szabadságot a tárgyévi szabadsághoz hozzá kell számolni. A polgármesternek a szabadságot az esedékesség évében, de legkésőbb a következő év március 31-ig kell igénybe venni, vagy kiadni.

A szabadság-nyilvántartás alapján megállapítható, hogy a polgármester az előző évre időarányosan járó szabadságából 54 napot nem vett ki, amely hozzászámításra kerül a 2021. év december 31-ig járó szabadság idejéhez, ami 39 nap. Így összesen a polgármester 2021.évben 93 munkanap szabadságra jogosult.

Kápolnásnyék, 2021. február 8.

Kupi László

alpolgármester

Határozati javaslat

Kápolnásnyék Község Önkormányzata Képviselő-testületének

..... /2021.(II.8.)

határozata

a polgármester szabadságának ütemezéséről

Kápolnásnyék Község Önkormányzat Alpolgármestere - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Kormányrendeletre, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint – Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

Kápolnásnyék Község Önkormányzat Alpolgármestere Kápolnásnyék Község Önkormányzat Képviselő-testületének hatáskörében eljárva

1. megállapítom, hogy Podhorszki István polgármester a 2020. évre megállapított 84 nap szabadságából 30 napot vett igénybe, és 54 nap ki nem vett szabadsága maradt;
2. Podhorszki István polgármester 2021. évi szabadságának mértékét és igénybevételének ütemezését az alábbiak szerint hagyom jóvá:

A polgármestert 2021. évre megillető szabadság mértéke:

- 2020. évi ki nem vett szabadság: 54 munkanap

- 2021. évi alapszabadság: 25 munkanap

- 2021. évi pótszabadság: 14 munkanap

2021-ben összesen igénybe vehető: 93 munkanap

A polgármester 2021. évre járó szabadság igénybevételének ütemezése:

2021. január 11. –január 29. 15 munkanap

2021. február 8.- február 26. 15 munkanap

2021. március 1. – március 19. 14 munkanap

2021. április 12. – április 23. 10 munkanap

2021. július 6. – július 17. 10 munkanap

2021. augusztus 9. – augusztus 23. 10 munkanap

2021. október 11. – október 22. 10 munkanap

2021. december 13 – december 23. 9 munkanap

Összesen: 93 munkanap

3. Felkérem a jegyzőt, hogy a polgármester részére megállapított szabadságot és kiadásának ütemezését a szabadság-nyilvántartásra vezesse fel.

A határozat végrehajtásáért felelős: Szabóné Ánosi jegyző

A határozat végrehajtásának határideje: folyamatos